Wilhlem von Hanno utformet «Posthornfrimerkene», som dette 1 skilling posthornfrimerke fra lanseringsåret 1872.
Von Hanno tegnet også Struves meridianbue, meridianstøtten som ble satt opp i Hammerfest høsten 1854.
**Andreas Friedrich Wilhelm von Hanno** (født 15. desember 1826 i Hamburg, død 12. desember 1882 i Christiania) var en tyskfødt norsk arkitekt, billedhugger, maler og grafiker som har tegnet en rekke viktige bygninger i Oslo, blant annet en del bygg på Akershus festning.

Bakgrunn
--------

Wilhelms far, musikklærer og bibliotekar Johann Carl Hübner (født 1790), var opprinnelig fra Königsberg og tok senere tilleggsnavnet *von Hanno*, muligens som et herkomstnavn som anga et sted han kom fra eller bare for å skille ham fra andre med det svært vanlige navnet Hübner, som betyr bonde. Han flyttet senere til Hamburg, der sønnen Wilhelm ble født. Wilhelm von Hanno ble stamfar for slekten von Hanno i Norge.

Virke som arkitekt
------------------

Wilhelm von Hanno fullførte Trefoldighetskirken i 1853–1858, påbegynt av arkitekt Alexis de Chateauneuf. Han arbeidet i kompaniskap med sin landsmann Heinrich Ernst Schirmer i årene 1853–1864. Sammen utformet de mange sentrale bygg i Oslo. Deres forslag til bygning for Stortinget, i tysk-gotisk stil, vant opprinnelig anbudskonkurransen. Samarbeidet brøt sammen i forbindelse med utformingen av arkitekttegningene til Grønland kirke, en konkurranse von Hanno vant.

Wilhelm von Hanno tegnet også obelisken som høsten i 1854 ble satt opp på Fuglenes i Hammerfest som det nordlige endepunkt for Den russisk-skandinaviske meridianbuen, i 2005 innskrevet i UNESCOs verdensarvliste som Struves meridianbue (The Struve Geodetic Arc). Meridianbuen strakte seg fra Hammerfest til Svartehavet, og målingene ble utført i tiden 1816–1855. I dagligtale kalles obelisken «meridianstøtten i Hammerfest». 
På oppfordring fra I.C. Dahl kom Heinrich Ernst Schirmer til Norge og ble Linstows assistent, deretter gikk Schirmer i kompaniskap med von Hanno i årene 1853–1864. Sammen utførte de flere jernbanestasjoner og leverte forslag til bygning for Stortinget i 1857.

Von Hanno er opphavsmannen til «Posthornfrimerkene», verdens eldste frimerkemotiv i kontinuerlig bruk, lansert første gang i 1872.

Eksempler på bygg
-----------------

* Trefoldighetskirken i Oslo ble bygd 1850-1858 etter tegninger av Alexis de Chateauneuf og Wilhelm von Hanno Foto: Nina-noTrefoldighetskirken i Oslo ble bygd 1850-1858 etter tegninger av Alexis de Chateauneuf og Wilhelm von Hanno Foto: Nina-no
* Wilhelm von Hannos og Heinrich E. Schirmers utkast i konkurransen om ny stortingsbygning.  Maleri: Wilhelm von Hanno, ca. 1857 / NasjonalmuseetWilhelm von Hannos og Heinrich E. Schirmers utkast i konkurransen om ny stortingsbygning.  Maleri: Wilhelm von Hanno, ca. 1857 / Nasjonalmuseet
* Mercurgården i Trondheim, tidligere børs, posthus og telegrafstasjon, tegnet av Heinrich Ernst Schirmer og Wilhelm von Hanno, bygd 1863.  Foto: Mahlum, 2007Mercurgården i Trondheim, tidligere børs, posthus og telegrafstasjon, tegnet av Heinrich Ernst Schirmer og Wilhelm von Hanno, bygd 1863.  Foto: Mahlum, 2007
* Grønland kirke, oppført 1868 Foto: Helge HøifødtGrønland kirke, oppført 1868 Foto: Helge Høifødt
* Oslo Militære Samfunn i Myntgata 3 ble bygd 1876 etter tegninger av Wilhelm von HannoOslo Militære Samfunn i Myntgata 3 ble bygd 1876 etter tegninger av Wilhelm von Hanno
* Arendal videregående skole ble reist 1879-82 Foto: KEN, 2009Arendal videregående skole ble reist 1879-82 Foto: KEN, 2009
* Norges geografiske oppmåling ble oppført i 1879.Norges geografiske oppmåling ble oppført i 1879.

Tilknytning til Disenå
----------------------

Wilhelm von Hannos svigerdatter Ingeborg Gjerdrum von Hanno var barnebarn av generalløytnant og statsråd Harald Nicolai Storm Wergeland og Anne Sophie Wergeland (Schøyen); hun var født og oppvokst på Skøyen gård på Disenå i Sør-Odal kommune. Von Hanno tegnet stasjonsbygningene på Disenå stasjon og Seterstøa stasjon, samt Kongsvinger stasjon, Sander stasjon, Skarnes stasjon, Årnes stasjon, Haga stasjon, Blaker stasjon, Fetsund stasjon og første stasjonsbygningen på Lillestrøm stasjon.

Referanser
----------

1. 1 2   Hanno, (Andreas Friedrich) Wilhelm von, oppført som (Andreas Friedrich) Wilhelm von Hanno[Hentet fra Wikidata]
2. 1 2   KulturNav, oppført som Wilhelm Hanno, KulturNav-ID df49d764-88e9-4a85-ada6-104cac320c5d, besøkt 9. oktober 2017[Hentet fra Wikidata]
3. 1 2   Norsk kunstnerleksikon, oppført som Wilhelm Hanno, Norsk kunstnerleksikon ID Wilhelm\_von\_Hanno, besøkt 9. oktober 2017[Hentet fra Wikidata]
4. 1 2   Norsk biografisk leksikon, oppført som Andreas Friedrich Wilhelm Von Hanno, Norsk biografisk leksikon ID Wilhelm\_Von\_Hanno, besøkt 9. oktober 2017[Hentet fra Wikidata]
5. ↑   nkl.snl.no[Hentet fra Wikidata]
6. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 24. februar 2016[Hentet fra Wikidata]
7. ↑   www.begravdeioslo.no, besøkt 27. oktober 2017[Hentet fra Wikidata]
8. ↑  Stephan Tschudi-Madsen: Oslo Militære Samfunds bygning - og dets arkitekt Arkivert 5. mars 2016 hos Wayback Machine. (foredrag i Militærsamfunnet i 2003)
9. 1 2  Schirmer og von Hanno fra arc! Arkitekturhistorie
10. ↑  Hvattum, Mari: «En kosmopolitt i Christiania.» Klassekampen, 27. august 2014.
11. ↑  
Ny epoke for norsk verdensrekord fra Posten arkivert utgave
12. ↑
13. ↑

Eksterne lenker
---------------

* (en) Wilhelm von Hanno – kategori av bilder, video eller lyd på Commons Rediger på Wikidata
* artemisia.no om Wilhelm von Hanno

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Wikistrinda **·** Prabook **·** Historisk befolkningsregister **·** BIBSYS **·** Geni **·** VIAF **·** GND **·** LCCN **·** ISNI **·** ULAN **·** KulturNav **·** KulturNav
 |

Portaler: Kunst | Arkitektur